Esaia 9 | Bibele e Inthaneteng | Phetolelo ea Lefatše le Lecha
Genese Exoda Levitike Numere Deuteronoma Joshua Baahloli Ruthe 1 Samuele 2 Samuele 1 Marena 2 Marena 1 Likronike 2 Likronike Esdrase Nehemia Esthere Jobo Lipesaleme Liproverbia Moeklesia Sefela sa Lifela Esaia Jeremia Lillo Tsa Jeremia Ezekiele Daniele Hosea Joele Amose Obadia Jonase Mikea Nahume Habakuke Sofonia Hagai Zakaria Malakia Matheu Mareka Luka Johanne Liketso Baroma 1 Bakorinthe 2 Bakorinthe Bagalata Baefese Bafilipi Bakolose 1 Bathesalonika 2 Bathesalonika 1 Timothea 2 Timothea Tite Filemone Baheberu Jakobo 1 Petrose 2 Petrose 1 Johanne 2 Johanne 3 Johanne Juda Tšenolo 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66
9 Leha ho le joalo, ho fifala ho ke ke ha tšoana le ha naha e ne e le khatellong, joaloka pele ha motho a ne a eisa naha ea Zabulone le naha ea Nefthali+ le ha a ne a etsa hore e hlomphuoe hamorao+—tseleng e leoatleng, sebakeng sa Jordane, Galilea ea lichaba.+ 2 Batho ba neng ba tsamaea lefifing ba bone leseli le leholo.+ Ha e le ba lulang naheng ea moriti+ o lefifi, ba chabetsoe ke leseli.+ 3 U entse hore sechaba se be le baahi ba bangata;+ u entse hore se thabe haholo.+ Ba thabile ka pel’a hao joalokaha ho thajoa nakong ea kotulo,+ joaloka ba thabileng ha ba arola thepa e hapuoeng.+ 4 Etsoe joko ea mojaro+ oa bona le molamu o mahetleng a bona, lere la ea ba qobellang ho sebetsa,+ u li robile likoto joaloka letsatsing la Midiane.+ 5 Etsoe khohlopo e ’ngoe le e ’ngoe ea ea hatakelang+ ka mokhoa o thothometsang le seaparo sa ka holimo se pitikisitsoeng maling li chesitsoe joaloka lijo tsa mollo.+ 6 Etsoe re tsoaletsoe ngoana,+ re filoe mora;+ ’me puso ea bohosana e tla ba lehetleng la hae.+ O tla rehoa lebitso la Moeletsi ea Hlollang,+ Molimo ea Matla,+ Ntate oa ka ho sa Feleng,+ Khosana ea Khotso.+ 7 Ho ke ke ha e-ba le bofelo+ bongateng ba puso ea bohosana+ le khotso, teroneng ea Davida+ le ’musong oa hae e le ho o tiisa ka thata+ le ho o tšehetsa ka toka+ le ka ho loka,+ ho tloha joale ho isa nakong e sa lekanyetsoang. Cheseho ea Jehova oa mabotho e tla etsa sena.+ 8 Jehova o ile a romela lentsoe khahlanong le Jakobo, ’me la oela ho Iseraele.+ 9 Ka sebele batho ba tla le tseba,+ kaofela ha bona, Efraime le moahi oa Samaria,+ ka lebaka la boikhohomoso ba bona le ka lebaka la lipelo tsa bona tse nyelisang ka ho re:+ 10 “Litene li oele, empa re tla haha ka majoe a betliloeng.+ Lifate tsa sikamora+ li remiloe, empa re tla beha likedare sebakeng sa tsona.” 11 Jehova o tla beha bahanyetsi ba Rezine phahameng khahlanong le eena, ’me o tla khanna lira tsa hae,+ 12 Syria ka bochabela+ le Bafilista ka morao,+ ’me ba tla ja Iseraele ka melomo e ahlameng.+ Ka lebaka la sena sohle bohale ba hae ha boa khutla, empa letsoho la hae le sa ntse le otlolohile.+ 13 Batho ha baa khutlela ho Ea ba otlang,+ ’me ha baa batla Jehova oa mabotho.+ 14 Jehova o tla khaola hlooho+ le mohatla+ Iseraele, letlōbō le loli, ka letsatsi le le leng.+ 15 Ea hōlileng le ea hlomphehang haholo ke hlooho,+ ’me moprofeta ea fanang ka thupelo ea bohata ke mohatla.+ 16 Ba tsamaisang batho bana ke bona ba etsang hore ba hlahlathele;+ ’me ba tsamaisoang, ke bona ba ntseng ba ferekanngoa.+ 17 Ke ka lebaka leo Jehova a ke keng a thabela bahlankana ba bona,+ ’me a ke ke a hauhela bashanyana ba bona ba se nang bo-ntate le bahlolohali ba bona; hobane kaofela ha bona ke bakoenehi+ le baetsi ba bobe ’me molomo o mong le o mong o bua ka ho se be le kelello. Ka lebaka la sena sohle bohale ba hae ha boa khutla, empa letsoho la hae le sa ntse le otlolohile.+ 18 Etsoe bokhopo bo tuka joaloka mollo;+ bo tla qeta lihlahla tse meutloa le litlama-tlama.+ Bo tla tuka moferong oa moru,+ ’me o tla nyoloha joaloka topallo ea mosi.+ 19 Naha e chesitsoe khalefong ea Jehova oa mabotho, ’me batho ba tla ba joaloka lijo tsa mollo.+ Ha ho ea tla hauhela esita le mor’abo.+ 20 Motho o tla seha ka ho le letona ’me ka sebele a lape; motho o tla ja ka ho le letšehali, ’me ka sebele ba ke ke ba khora.+ E mong le e mong o tla ja nama ea letsoho la hae,+ 21 Manase a je Efraime, le Efraime a je Manase. Ba tla loantša Juda ba le hammoho.+ Ka lebaka la sena sohle bohale ba hae ha boa khutla, empa letsoho la hae le sa ntse le otlolohile.+